फ़ुटबॉल

एसोसिएशन फुटबॉल जेकरा आमतौर प  खाली  फुटबॉल (अंग्रेजी: फुट: पाद या पग, बॉल: गेंद) या सॉकर कहलो जाय छै, दुनिया के सबसऺ लोकप्रिय खेल म स एक छै। ई ऐगो सामूहिक खेल छीकै आरू ई खेल म ग्यारह खिला़ड़ी के दुगो दल के बीच खेल्लो जाय छै है। फुटबॉल क सामान्यत: ऐगो आयताकार घास या कृत्रिम घास के मैदान प खेल्लो जाय छै। जेकरो दोनों छोर प एक-एक गोल होय छै। खिलाड़ी द्वारा विरोधी दल क गोल म चालाकी स गेंद क डालना ही ई खेल के उद्देश्य छीकै। खेल म गोलरक्षक ही एक मात्र ऐसनो खिलाड़ी होय छै जे गेंद क रोकै के लेली अपनो हाथ इस्तेमाल करै के अनुमति होय छै। दल के बाकी खिलाड़ी आमतौर प गेंद क मारै (किक या पदाघात) के लेली अपनो पैर कु इस्तेमाल करै छै। आरू कभी कभी हवा म गेंद क रोकै के लेली ऊ अपनो धड़ या  सिर के इस्तेमाल करै छै। जे दल खेल के अंत या समय समाप्ति तक ज्यादा गोल करै छै,वही विजय रहै छै। खेल के अंत यानि समय समाप्ति तक यदि स्कोर बराबर रहै छै त  उ मुकाबला क बराबर या ड्रा घोषित करना, या खेल क अतिरिक्त समय म लेए जाना आरू/या पेनाल्टी शूट आउट के द्वारा हार जीत के फैसला करना सब प्रतियोगिता के स्वरुप पर निर्भर करै छै।

इंग्लैंड क आधुनिक फुटबॉल के जनक कहलो जाय छै। ई खेल नौवीं शताब्दी तक यूरोप के कई देश म खेल्लो जाय छेलै। ऊ समय इंग्लैंड म लोग के झुंड फुटबॉल खेलै छेलै, जहां हेकरा मॉब फुटबॉल के रूप म जानलो जाय छेलै । आधुनिक फुटबॉल क इंग्लैंड म द फुटबॉल एसोसिएशन (फुटबॉल संघ) के गठन के साथ कूटबद्ध करलो गेलै। आरू जेकरो 1863 म बनलै लॉज़ ऑफ द गेम (खेल के कानून) के आधार प ही आय फुटबॉल खेल्लो जाय छै। अंतरराष्ट्रीय आधार प फुटबॉल के नियंत्रण Fédération Internationale de Football Association (फेडरेशन इंटरनेशनेल डी फुटबॉल एसोसिएशन) या एसोसिएशन फुटबॉल के अंतरराष्ट्रीय महासंघ जेकरा संक्षेप म FIFA या फीफा कहलो जाय छै। फुटबॉल के सबसऽ प्रतिष्ठित अंतरराष्ट्रीय आरू लोकप्रिय प्रतियोगिता फीफा विश्व कप छीकै, जेकरो आयोजन हर चौथा वर्ष करलो जाय छै। ई प्रतियोगिता क व्यापक रूप स पूरा विश्व म देखलो जाय छै। आरू हेकरो दर्शक ग्रीष्मकालीन ओलम्पिक खेल के मील्लो दर्शक स लगभग दुगना होय छै।